cyanic-selkie/wikianc huggingface dataset:
Arthur Kylander
Elämä ja ura
1930-luvun lamavuosina Kylanderit toimivat vauraan perheen hovimestari-autonkuljettajana ja kokkina Hollywoodissa. Myöhemmin he päätyivät puunkasvattajiksi El Doradon piirikuntaan Kaliforniassa, josta ostivat Mäntyharjuksi nimeämänsä metsätilan. Siitä tuli amerikansuomalaisten ystävien suosima lomailupaikka, ja Kylanderit aikoivat laajentaa paikan lomakyläksi, mutta hanke jäi toteutumatta Arthur Kylanderin heikentyvän terveyden takia. Viimeisen kiertueensa pariskunta teki 1952–1953, mutta Mäntyharjussa he esiintyivät vierailleen vielä 1960-luvulla.
Syndikalistisen IWW-ammattiliiton toiminnassa mukana olleen Kylanderin laulut olivat humoristisia mutta samalla usein piikikkään työväenhenkisiä. Lauluissa kuvataan siirtolaiseksi saapuvan suomalaisen vaikeuksia työnsaannissa ja elämässä uudessa maassa. Niissä satirisoidaan myös monia Yhdysvaltain ja taakse jääneen Suomen tapoja, kuten uskonnollisuutta ja suojeluskunta-aatetta.
Levy-yhtiöiden kykyjenetsijöinä toimivat levykauppiaat eri puolilla Yhdysvaltoja, ja näin maan suurin levy-yhtiö Victor Talking Machine Company kiinnitti Kylanderin tekemään levyjä. Ne saavuttivat kohtalaisen menestyksen, ja kolmen vuoden aikana hän sai levyttää 20 kappaletta New Yorkissa, aluksi pianon ja hanurin (soittajina ehkä vaimo ja Jack Häkkilä), lopulta Alfredo Cibellin johtaman kuuden soittajan studioyhtyeen säestyksellä. Levytysversioista kovin työväenaatteelliset säkeistöt jätettiin yleensä pois, mutta ne löytyvät painetuista nuottijulkaisuista. Kansanmusiikki-instituutti tallensi vuonna 1994 valtaosan Kylanderin levytyksistä CD-albumille Oi, kuinka engeliksi mielin – Finnish American Recordings 2 (KICD 32).
Helsingin Sanomien entinen päätoimittaja Keijo Kylävaara on Arthur Kylanderin veljenpoika.
Axel Barck
Axel Reinhold Barck (5. elokuuta 1881 Vaasa – 28. marraskuuta 1968 Kotka) oli suomalainen ruotsin kielellä kirjoittanut kirjailija.
Axel Barckin vanhemmat olivat Carl Barck (1849–1932) ja Maria Sparf (1845–1897). Hän kävi seitsemän luokkaa Vaasan ruotsalaista lyseota ja suoritti postivirkamiestutkinnon 1908. Barck oli Kristiinankaupungin posti- ja lennätinkonttorin johtaja 1928–1934 ja Kotkan posti- ja lennätinkonttorin johtaja 1934–1949. Barck oli myös Postitorvi-lehden päätoimittajana 1928–1943.
Luettelo Espanjan maakunnista väkiluvun mukaan
Tämä on luettelo Espanjan maakunnista järjestettynä väkiluvun mukaan. Väkilukutiedot 1.1.2021.
Riisu kokonaan
”Riisu kokonaan” on Jannika B:n kappale hänen kolmannelta albumiltaan Toinen nainen. Kappale julkaistiin albumin ensimmäisenä singlenä 1. marraskuuta 2017. Kappaleen ovat säveltäneet Matti Mikkola sekä Emmanuel Laudic ja sanoittaneet Jannika B yhdessä Iisa Pajulan kanssa.
Kappale kertoo siitä kuinka ihmiset kantavat erilaisia naamioita, eivätkä uskalla olla omia itsejänsä ja kuinka olemme paljaana haavoittuvaisia.
Kappale on sijoittunut Billboardin Finland Digital Songs -listalla 5. sijalle sekä radiolistalle, jossa sen paras sijoitus on 15. sija.
Kiteen Evankelinen Kansanopisto
400px|thumb|Kiteen kansanopisto
Kiteen Evankelinen Kansanopisto eli KEKO on Kiteellä vuodesta 1946 alkaen toiminut kansanopisto, jossa järjestetään monipuolista koulutusta.
Sijainti
Kiteen Evankelinen Kansanopisto sijaitsee Itä-Suomessa, aivan Kiteen kaupungin keskustassa omalla rauhallisella puistoalueellaan. Etäisyydet: Joensuuhun 70 km, Helsinkiin 400 km, Sortavalaan 100 km, rajanylityspaikka Värtsilään 40 km
Historia
Kiteen Evankelisen Kansanopiston kannatusyhdistys ry perustettiin vuonna 1943. Opiston ensimmäinen työkausi alkoi joulukuussa 1946. Kansanopiston päärakennus rakennettiin talvella 1947 keskelle Kiteen kirkonkylää. Piirustukset saatiin arkkitehti L. E. Hansténilta. Rakennuksessa voitiin aloittaa työ noin 46 oppilaan opistona. Helmikuussa 1947 vihittiin silloin Suomen nuorin opisto ja uusi opistorakennus käyttöön.
Toimintansa aikana opistosta on tullut alueellaan merkittävä kouluttaja monipuolisen opetustarjonnan ansiosta. Nykyisin opiston pitkillä linjoilla opiskelee noin 500 opiskelijaa ja lyhyissä koulutuksissa yli 2 000.
Koulutus
Pitkät koulutukset (Lukuvuoden kestävät linjat):
Ammattitutkintoihin valmistava koulutus
Opistolla on järjestämissopimus seuraaviin ammattitutkintoihin:
Opisto järjestää myös lyhyitä kursseja ja erilaisia leirejä, esimerkiksi:
Opettajat
Kansanopiston kurssitarjonta on laajaa. Tunnetuimpia opettajia ovat monialainen opettaja ja entinen pesäpalloilija Pasi Pirinen sekä musiikinopettaja Plamen Dimov. Plamen Dimovia kutsutaan myös Nightwishin isäksi, sillä hän on ollut opettajana ja taustatukena kiteeläislähtöisen metalliyhtyeen alkutaipaleella. Hän on myös soittanut viulua Nightwishin Oceanborn-levyllä.
Tilat ja palvelut
Opistolla on hyvät edellytykset opiskeluun, asumiseen ja vapaa-ajan viettoon. Opiskelijoiden käytössä on ruokala, asuntolassa on kahden hengen huoneita sekä oleskelutilat ja keittiöt. Opistolla on myös sauna ja pieni uima-allas. Opiston läheisyydessä on Hutsin urheilukeskus.
She Looks So Perfect
She Looks So Perfect on australialaisen pop rock-yhtye 5 Seconds of Summerin kappale. Sen julkaisi Capitol Records digitaalisesti ladattavana singlenä Australiassa 23. helmikuuta 2014 sekä Euroopassa 23. maaliskuuta 2014. Kappaleeseen liittyvä musiikkivideo julkaistiin 24. helmikuuta 2014.
"She Looks So Perfect" pääsi listan kärkeen Australian, Uuden-Seelannin, Irlannin ja Britannian singlelistoilla. Australiassa kappale myi platinaa 70 000 kappaleen myynnillä.
Tanssiteatteri Vilya
Tanssiteatteri Vilya on helsinkiläisten tanssijoiden vuonna 2006 perustama tanssiteatteri, joka tuottaa vuosittain 1-2 teosta. Ryhmä on viime vuosina keskittynyt suomalaisten klassikkoteosten uusiin tulkintoihin. Teosten liikekieli on yhdistelmä nykybalettia, nykytanssia ja teatteria, ja koreografiat ovat Tuuli-Maaria Louhensalo-Lindströmin.
Porsche Supercup Abu Dhabin Grand Prix 2011
Porsche Supercup Abu Dhabin Grand Prix 2011 oli Porsche Supercup -kauden 2011 kymmenes ja viimeinen osakilpailu, joka ajettiin 12.–13. marraskuuta Yas Marinan moottoriradalla Abu Dhabissa.
Saaret (alueyksikkö)
Saaret eli Saarten alueyksikkö (Περιφερειακή ενότητα Νήσων, Perifereiakí enótita Níson) on yksi Kreikan alueyksiköistä. Se sijaitsee Attikan alueella ja sen hallinnollinen keskus on Salamiin kaupunki. Alueyksikön pinta-ala on 879 neliökilometriä ja asukasluku 74 651 (vuonna 2011).
Alueyksikkö perustettiin vuoden 2011 alussa Kallikrates-suunnitelman myötä. Tuolloin aiempi Pireuksen prefektuuri lakkautettiin ja jaettiin kahdeksi alueyksiköksi, Saarten alueyksiköksi ja Pireuksen alueyksiköksi. Alueyksikköön kuuluvat niin kutsutut Argo-Saroniset saaret, mukaan lukien Ateenan edustalla sijaitsevat Salamis ja Aígina, sekä muut Attikan hallintoalueeseen kuuluvat saaret, kuten kauempana Lakonian etelärannikolla sijaitseva, muutoin Jooniansaariin lukeutuva Kythera. Lisäksi alueyksikköön kuuluvat Attikan alueen Peloponnesoksen niemimaalla sijaitsevat osat Troizína ja Méthanan niemi.
Kunnat
Alueyksikkö jakaantuu kahdeksaan kuntaan seuraavasti:
Monisilmäkrotti
Monisilmäkrotti (Antennarius multiocellatus) on Länsi-Atlantin lämpimissä osissa elävä pohjakala.
Ulkonäkö
Monisilmäkrotti on antennikrottien heimon tyypillinen edustaja. Sen on muodoltaan pallomainen ja kasvaa noin 20-senttiseksi. Iho on rupisen kyhmyinen ja suu on suuri. Kalalla on pitkä ensimmäisestä eväruodosta kehittynyt "ongenvapa" päässään. Se on huono uimari ja liikkuu pohjaa pitkin ikään kuin kävellen vahvoilla varrellisilla evillään.
Monisilmäkrottien väritys vaihtelee huomattavasti; kala voi olla ruskea, vihreä, keltainen, oranssi tai punainen, ja se voi vaihtaa väriään ympäristön mukaan. Sekä muodoltaan että väriltään monisilmäkrotit muistuttavat suuresti sienieläimiä. Ruumis on aina silmiä muistuttavien täplien kirjavoima, mistä lajin suomenkielinen nimi juontuu. Luonnossa täplät muistuttavat sienieläinten aukkoja.
Levinneisyys ja elinympäristö
Monisilmäkrotit elävät läntisen Atlantin trooppisissa osissa, Bahamalta, Bermudalta ja Floridasta Karibianmeren ja Keski-Amerkikan kautta Brasilian rannikon pohjoisosaan. Kaukainen erillisesiintymä on Ascensionin saarella. Monisilmäkrotit viihtyvät riutoilla matalissa vesissä 66 metrin syvyyteen asti ja elävät aina yhdessä sienieläinten kanssa.
Ravinto
Monisilmäkrotit saalistavat pääasiassa kaloja, mutta myös taskuravut ja sirkkaäyriäiset kelpaavat. Ne odottavat onkien paikallaan sienieläimen päällä kunnes saalis ui tarpeeksi lähelle ja avaavat sitten äkkiä suunsa imaisten saaliin sisäänsä.
Johan Bäckwall
Johan (Juhana) Bäckvall (tai Bäckwall) (28. kesäkuuta 1817 Haapajärvi – 21. joulukuuta 1883 Oulu) oli Oulun kirkkoherra, toimittaja, runoilija ja suomentaja. Hän käytti myös seuraavia nimimerkkejä: B., Bll, B---vall, B-v-ll, B---w-ll, J.B:vll, -kw-, -kw.- ja --ll.
Henkilöhistoria
Bäckvall oli naimisissa vuodesta 1844 Maria Sofia Heikelin kanssa.
Kirjallinen tuotanto
Bäckvall kirjoitti Elias Lönnrotin julkaisemaan Mehiläinen-lehteen ja avusti myös Maamiehen Ystävää. Vuosina 1854–1865 hän toimitti Oulun Wiikko-Sanomia. Bäckvall suomensi Zacharias Topeliuksen Luonnonkirjan 1860 ja Maamme kirjan 1876 sekä tanskalaisen Ludvig Holbergin komedian Ei ole aikaa (1867).
OK Perintä
OK Perintä Oy on vuonna 1991 perustettu perintäalan yritys. Se on Suomen toiseksi suurin perintäalan yritys ja osa kansainvälisillä markkinoilla toimivaa norjalaista B2Holding-konsernia.
Palvelut
OK Perintä palvelee yrityksiä ja yhteisöjä tarjoamalla perintä- ja luottotietopalveluita ja huolehtimalla esimerkiksi maksumuistutuksista sekä saatavien ostosta. Osana inhimillistä perintätyyliään OK Perintä tarjoaa myös PreCollection-palvelua, jolloin kuluttaja-asiakkaalle soitetaan muistutuspuhelu ennen kuin erääntynyt lasku siirtyy perintään. Lisäksi OK Perintä tarjoaa neuvonta- ja lakipalveluita niin yritys- kuin kuluttaja-asiakkaille.
OK Perintä pyrkii sloganinsa mukaan olemaan uuden ajan perintätoimisto, joka harjoittaa asiakaslähtöisempää perintätapaa. Pelkkien perintäkirjeiden sijaan OK Perintä lähestyy asiakkaitaan esimerkiksi puhelimitse, tekstiviestitse tai kotisivujen chatin kautta. Vuodesta 2018 alkaen OK Perintä on tarjonnut asiakkailleen ensimmäisen maksusuunnitelman tekemistä maksuttomasti.
Chablais’n Alpit
Chablaisin Alpit on Läntisiin Alppeihin kuuluva vuorijono, joka sijaitsee osittain Sveitsin Valais'n kantonissa, osittain Ranskan puolella Haute-Savoien departementissa.
Korkein Chablaisin Alppeihin kuuluva huippu, Hauts-Forts on 2 466 metriä korkea. Yli kahteen kilometriin ulottuvia huippuja on kaikkiaan viisikymmentä.
Raisio-tunneli
Raisio-tunneli oli 220 metriä pitkä vuonna 1992 käyttöön otettu ja 2012 purettu katuverkkoon kuulunut tunneli Raisiossa Mahittulan kaupunginosassa, Varsinais-Suomessa. Raisio-tunnelissa kulkevan tien nimi oli Kuninkaanväylä ja se oli tarkoitettu vain autoille. Kevytliikenne kulki Turun ohikulkutien (kt 40) vieressä. Tunneli oli vilkkaassa käytössä ja se on ollut oikotie Pohjois-Kuninkojan liikemyymälöihin. Raisio-tunneli oli ensimmäisiä kuituvahvisteisella ruiskubetonilla vuorattuja tunneleita Suomessa.
Tunneli suljettiin turvallisyyssyistä lokakuussa 2011. Tuolloin tunneli oli huonokuntoinen ja sen korjaaminen arvioitiin liian hankalaksi ja kalliiksi. Tunneli muutettiin syksyn 2012 aikana kallioleikkaukseksi ja se avattiin liikenteelle saman vuoden marraskuussa. Kalliosta louhittiin noin 121 000 kuutiota ja siitä syntyi mursketta 300 000 tonnia. Urakoitsijana toimii Destia Oy ja urakan hinta oli 1,9 miljoonaa euroa.
Raisio-tunnelin viereisessä luolassa sijaitsee Elisan tietoliikennekeskus.
Strukturaalista semantiikkaa
Strukturaalista semantiikkaa on A. J. Greimasin vuonna 1966 julkaisema, sittemmin strukturalismin ja semiotiikan klassikoksi ja koulukunnan lähtökohdaksikin katsottu strukturalismin esitys.
Monia tutkimusryhmiä ja seminaareja on muodostunut teoksen teemojen ympärille, ensin Pariisissa toimivassa École des hautes études en sciences sociales -laitoksessa ja myöhemmin eri puolilla maailmaa. Strukturaalista semantiikkaa on keskeinen avainteksti myös Greimasin oman myöhemmän tuotannon ymmärtämisessä. Esseekokoelma Du Sens, novellianalyysi Maupassant: La Sémiotique du texte – Exercises pratiques ja Sémiotique et sciences sociales sekä Greimasin yhdessä J. Courtésin kanssa laatima Sémiotique: Dictionnaire raisonné de la théorie du langage saavat perustansa Strukturaalista semantiikkaa -teoksen jäsennyksistä.
Teoksen rakenne
Strukturaalista semantiikkaa koostuu kahdestatoista pääluvusta, jotka jakautuvat edelleen 3–14 numeroituun lukuun ja nämä tarvittaessa kirjaimin merkittyihin alalukuihin. Näiden lisäksi suomenkieliseen laitokseen kuuluu kääntäjä Eero Tarastin kirjoittama esipuhe sekä viitteet ja henkilöhakemisto. Pääluvut ovat:
Pontevedra (maakunta)
thumb|250px|Pontevedran maakunnan kunnat Pontevedra on maakunta Atlantin rannikolla luoteisessa Espanjassa Galician itsehallintoalueen lounaisosassa. Sen rajanaapureita ovat Portugali sekä A Coruñan, Lugon ja Ourensen maakunnat.
Pontevedran väkiluku on 942 731 (vuonna 2017) ja pinta-ala 4 495 neliökilometriä. 8 prosenttia väestöstä asuu pääkaupungissa Pontevedrassa. Maakunnan suurin kaupunki on Vigo. Maakunnassa on yhteensä 62 kuntaa.
Pontevedra jakaa Las Islas Atlánticas de Galician kansallispuiston A Coruñan maakunnan kanssa.
WJK Juniorit
WJK-juniorit ry (WJK) on varkautelainen juniorijalkapalloiluun keskittyvä seura.
WJK-juniorit perustettiin vuonna 2001 WP-35 ry:n ja WTP ry:n jalkapallojunioreiden fuusiossa. WJK:ssa jalkapalloilee noin kolmesataa 4–17-vuotiasta tyttöä ja poikaa. Seura kuuluu Suomen Palloliiton Itä-Suomen Piiriin.
WJK:n sisarseura Warkaus JK ry toimii miesten ja ikämiesjalkapallon parissa.
Pöytätenniksen maailmanmestaruuskilpailut 2013
Pöytätenniksen maailmanmestaruuskilpailut 2013 kilpailtiin Pariisissa, Ranskassa 13. toukokuuta – 20. toukokuuta. Lajeina olivat miesten kaksinpeli, naisten kaksinpeli, miesten nelinpeli, naisten nelinpeli ja sekanelinpeli. Pariisi valittiin kisaisännäksi toukokuussa 2010. Suomea kisoissa edustivat Benedek Oláh, Otto Tennilä, Samuli Soine, Anna Kirichenko ja Jannika Oksanen.
Kálamos (Kythera)
Kálamos on Kreikan kylä, joka sijaitsee Kytheran saarella ja kuuluu Kytheran kuntaan, Saarten alueyksikköön ja Attikan alueeseen. Kylän väkiluku on 223 (vuonna 2011).
Kálamos on osa Chóran eli Kytheran pääkylän kyläyhdyskuntaa ja sijaitsee Kytheran eteläosassa. Kylässä on ravintoloita ja majoituspalveluita. Kálamoksen ympäristössä harjoitetaan viininviljelyä. Kálamoksesta on matkaa lounaassa sijaitsevaan Kapsálin kylään noin kaksi kilometriä. Kylän lähellä sijaitsevat myös Fyrí Ámmoksen, Vrouléan ja Chalkóksen uimarannat sekä Johannes Teologin (Ágios Ioánnis Theológos) kirkko.
Roddy Bottum
thumb|upright|Roddy Bottum Roswell Christopher "Roddy" Bottum (s. 1. heinäkuuta 1963) on yhdysvaltalainen rockmuusikko. Hän tuli alun perin tunnetuksi Faith No Moren kosketinsoittajana; nykyisin hän toimii oman Imperial Teen -yhtyeensä keulahahmona.
Bottum syntyi Los Angelesissa, soitti jo lapsena pianoa ja muutti 18-vuotiaana San Franciscoon. Hän on ollut avoimesti homoseksuaali vuodesta 1993.
Bottum on myös elokuvamusiikin säveltäjä: hänen työtään on Craig Chesterin Adam & Steve -elokuvan (2005) musiikki.
Fuchū (Hiroshima)
Fuchū on Japanin kaupunki Honshūn saarella Chūgokun alueella Hiroshiman prefektuurissa. Se sijaitsee sisämaassa prefektuurin itäosassa Fukuyaman kaupungin luoteispuolella. Ashidajoki virtaa kaupungin eteläosien läpi. Sen maasto on pääosin vuoristoa 400–700 metrin korkeudella merenpinnasta. Fuchūssa on 39 014 asukasta (joulukuussa 2019) ja sen pinta-ala on 195,75 neliökilometriä.
Fuchūn nimi merkitsee provinssin pääkaupunkia (kokufu): sinne perustettiin Taika-uudistusten yhteydessä vuonna 646 Bingon provinssin hallinnollinen keskus. Kaupungin keskusta on rakentunut Ashidajoen laakson suulle. Meiji-kaudella se kehittyi piirikuntansa hallinnollisena keskuksena ja myöhemmin Fukuyaman satelliittikaupunkina. Kaupunkioikeudet osana Japanin nykyistä kunnallishallintoa Fuchūlle myönnettiin vuonna 1954, kun Fuchūn maaseutukaupunkiin liitettiin viisi ympäristön kyläkuntaa. Kaupunki laajeni huomattavasti vuonna 2004, kun siihen yhdistettiin Jōgen maaseutukaupunki. Perinteisiä elinkeinoja ovat huonekaluteollisuus, kasuri-kankaan kudonta ja mison valmistus; myöhemmin 1900-luvun loppupuolella kaupunkiin on sijoittunut muun muassa teräs-, kone- ja tekstiiliteollisuutta.
Fuchūn kulttuuriperintöön kuuluu esimerkiksi Shōmoku-jin temppeli. Kaupungissa toimii Yano-onsenin kuuma lähde. Luonnonnähtävyyksiä ovat vuorostaan Ashidajoen yläjuoksu vuoristomaisemineen, Nanatsuiken lampi ja Saburōn vesiputous. Kaupunkia palvelee JR Nishi-Nihonin Fukuen-linja.
Cause for Conflict
Cause for Conflict on thrash metal -yhtye Kreatorin vuonna 1995 julkaistu seitsemäs albumi. Albumi jatkoi musiikillisesti Renewal-albumilla aloitettua kokeilevampaa, vähemmän thrash-pitoista vaihetta. Cause for Conflict on Kreatorin ainoa albumi, jolla rumpali Jürgen Reil ei ole mukana.
Kappaleet
Kaikki kappaleet sanoittanut Mille Petrozza.
Luettelo televisiosarjan Danny Phantom jaksoista
Luettelo Danny Phantom-sarjan jaksoista. Jaksot ovat tuotantokausikohtaisessa luettelossa Yhdysvaltain alkuperäisessä esitysjärjestyksessä.
Sarja alkoi Nicktoonsilta 3. huhtikuuta, 2004 jaksolla "Mystery Meat". Ensimmäinen tuotantokausi käsitti 20 jaksoa ja päättyi jaksoon "Control Freaks" 17. kesäkuuta, 2005. Toinen tuotantokausi käsitti 20 jaksoa ja alkoi jaksolla "Memory Blank" 24. kesäkuuta 2005 ja päättyi jaksoon "Kindred Spirits" 17. kesäkuuta 2006. Kolmas tuotantokausi alkoi 2. maaliskuuta 2006 jaksolla "Eye for an Eye" ja päättyi kaksiosaiseen jaksoon "Phantom Planet" 24. toukokuuta 2007. Kolmas tuotantokausi käsitti 13 jaksoa.
Kolmas tuotantokausi (2006-2007)
Episodi di Danny Phantom
Vasili Tihonov (täsmennyssivu)
Vasili Tihonov voi tarkoittaa seuraavia henkilöitä:
IF Fram
IF Fram on saltvikiläinen jalkapalloseura. Seura osallistuu Ruotsin 6. Divisioonaan, ja on siinä parhaimmillaan sijoittunut vuonna 2004 toiseksi ja 2010 kolmanneksi. Seuran edustusjoukkue liittyi FC Ålandiin vuonna 2013.
Ammunta kesäolympialaisissa 1988 – miesten 50 metrin pienoiskiväärin moniasentokilpailu
Miesten 50 m pienoiskiväärin makuu ammuttiin 22. syyskuuta. Kilpailun voitti Ison-Britannian Malcolm Cooper tuloksella 1279.3 (1180+99.3).
Peruskilpailun jälkeen Ison-Britannian ampujilla oli kaksoisjohto. Alister Allan johti, uudella peruskilpailun olympiaennätyksellä 1681, ennen pisteen päässä olevaa lajin hallitsevaa olympiavoittajaa Malcolm Cooperia. Finaalissa Allan ei kyennyt säilyttämään johtapaikkaansa, vaan ampui finalisteista huonoimman finaalisarjan 94.6. Hän oli lopulta hopeamitalisti, kun Cooper nousi voittoon 3.7 pisteen erolla. Cooperista tuli ensimmäinen ampuja, joka on pystynyt puolustamaan olympiakultaansa tässä lajissa. Pronssille nousi neuvostoliittolainen Kirill Ivanov, joka ampui loistavan finaalisarjan 102.0 pistettä.
Kilpailussa Suomea edustivat Juha Hirvi ja Kurt Thune. Hirvi sijoittui kilpailussa 17. tuloksella 1167. Hän olisi tarvinnut kuusi pistettä päästäkseen finaaliin. Thune oli vasta 34. tuloksella 1159.
Beachwood Sparks
Beachwood Sparks on yhdysvaltalainen vaihtoehto-country-yhtye, joka perustettiin vuonna 1997 Los Angelesissa. Yhtyeen perustivat basisti Brent Rademaker ja kitaristi Christopher Gunst. Myöhemmin mukaan liittyivät kitaristi Dave Scher ja rumpali Jimi Hey.
Kansas Cityn kansainvälinen lentoasema
Kansas Cityn kansainvälinen lentoasema on lentoasema, joka sijaitsee 24 kilometriä luoteeseen Kansas Cityn keskustasta Platten piirikunnassa Missourissa.
Domenico Fontana
thumb|Domenico Fontana, [[Federico Zuccarin maalaama muotokuva.]] Domenico Fontana (1543 Melide, Sveitsi – 28. kesäkuuta 1607 Napoli, Napolin kuningaskunta) oli sveitsiläissyntyinen italialainen arkkitehti, joka suunnitteli Roomaan monia julkisia rakennuksia paavi Sixtus V:n aikana. Fontanaa pidetään varhaisbarokin tärkeimpänä mestarina, ja hän sai vaikutteita muun muassa Michelangelon töistä. Hän kehitti uusia rakennustekniikoita.
Domenico Fontanan veli Giovanni Fontana oli myös tunnettu arkkitehti.
Elämä ja työt
Fontana asettui Roomaan vuonna 1563. Hän löysi 1570-luvulla työnantajakseen Felice Perettin eli kardinaali Montalton (myöhempi paavi Sixtus V), jonka toimeksiannosta hän suunnitteli villa Peretti Montalto -huvilan Quirinalis-kukkulalle (1576–1588, myöhemmin purettu) ja Santa Maria Maggioren kirkon Cappella Sistina -hautakappelin (1585). Vuonna 1585 paaviksi valittu Sixtus V nimitti Fontanan paavinistuimen viralliseksi arkkitehdiksi. Fontana suunnitteli muun muassa Vatikaanin kirjaston rakennuksen (1587–1590) sekä uuden Lateraanipalatsin (1585–1589), joka rakennettiin vanhan paikalle. Hän myös auttoi arkkitehti Giacomo della Portaa viimeistelemään Pietarinkirkon kupolin Michelangelon alkuperäisten suunnitelmien pohjalta vuosina 1588–1590.
Fontana suunnitteli laajennuksia moniin muihinkin Rooman rakennuksiin, esimerkiksi Apostolisen palatsin Pietarinaukion viereiset siivet, joissa paavin asuintilat sijaitsevat, Lateraanikirkon julkisivua hallitsevan kaksikerroksisen esihallin (1586–1589), Palazzo della Cancellerian pääportaalin (1589) sekä edellä mainitun Santa Maria Maggioren hautakappelin ja siellä sijaitsevan Sixtus V:n hautamuistomerkin. Myös aiempi paavi Pius V on myöhemmin haudattu samaan kappeliin. Fontana myös viimeisteli vuonna 1587 Trinità dei Monti -kirkon ja sen kaksiosaiset ulkoportaat. Hän teki muutoksia myös Santa Sabina -kirkkoon, mutta se on sittemmin palautettu alkuperäiseen asuunsa.
Fontana osallistui Sixtus V:n kaupunkisuunnitelmien toteuttamiseen myös suunnittelemalla Roomaan uusia katuja ja aukioita, kuten Via Felicen (1585–1589, nyk. Via Sistina) ja Piazza del Quirinalen. Eräs Fontanan kuuluisimmista saavutuksista oli egyptiläistä alkuperää olevan Vatikaanin obeliskin siirto entisen roomalaisen sirkuksen paikalta nykyiselle paikalleen Pietarinaukiolle vuonna 1586. Hän sai sen jälkeen uudelleenpystyttää myös kolme muuta egyptiläistä obeliskia Roomaan: Esquilinuksen obeliskin Santa Maria Maggioren eteen 1587, Lateraaniobeliskin Lateraanikirkon eteen 1587–1588 ja Flaminion obeliskin Piazza del Popololle 1589. Lisäksi Fontana entisöi vuonna 1589 Marcus Aureliuksen pylvään, lisäsi siihen sen nykyisen marmorijalustan ja sijoitti pylvään huipulle apostoli Paavalin patsaan Rooman keisari Marcus Aureliusta esittäneen aiemman patsaan tilalle.
Paavi Klemens VIII erotti Fontanan vuonna 1592, kun tätä syytettiin julkisten varojen väärinkäytöstä. Fontana asettui sen jälkeen Napoliin, jossa hän sai viran kuninkaallisena insinöörinä. Fontana suunnitteli Napolin kuninkaallisen palatsin Palazzo Realen ensimmäisen vaiheen (1600–1602) espanjalaisen varakuninkaan tilauksesta. Vuonna 1607 kuollut Fontana on haudattu Sant’Anna dei Lombardin kirkkoon Napoliin.
Äänekosken Huima (koripallo)
thumb|right|200px|[[Jyri Lehtonen lukeutuu Huiman tunnetuimpiin kasvatteihin.]] Äänekosken Huima (myös Huimabasket) on äänekoskelaisen urheiluseura Äänekosken Huiman koripallojaosto. Sen naisten edustusjoukkue pelasi Naisten Korisliigassa, mutta putosi vuonna 2018 naisten ykkösdivisioonaan ja 2019 putosi sieltäkin pois. Huima voitti naisten Suomen mestaruuden vuonna 2003 ja on saavuttanut seitsemän muuta SM-mitalia. Seuran miesten edustusjoukkue on pelannut historiansa aikana pääsarjassa 14 kauden ajan muttei ole yltänyt mitaleille. Vuonna 1999 se sijoittui neljänneksi. Huiman kasvateista tunnetuimpiin lukeutuvat muun muassa Jouko Heikkinen, Jyri Lehtonen, Antti Kanervo ja Marianne Koskinen.
Mestaruussarjaan
Huiman koripallojoukkue nousi miesten mestaruussarjaan vuonna 1975. Se hävisi kaudella 1974–1975 suomensarjan lohkossaan vain kaksi ottelua ja nousi Hyvinkään Tahkon kanssa SM-sarjaan voitettuaan ratkaisevassa karsintasarjan ottelussa Lahden NMKY:n pistein 96–95. SM-sarjakaudella 1975–1976 Huima sijoittui kymmenen joukkueen seassa kahdeksanneksi kerättyään 14 pistettä. Amerikkalaisvahvistukseksi oli hankittu Mike Norwood, ja joukkueessa pelasivat myös muun muassa Jouko Heikkinen, Mikko Honka, Hannu Puhakka, Heikki Hyppönen ja Kalevi Pietikäinen. Kausi 1976–1977 sujui Huimalta edellisen tapaan. Amerikkalaisvahvistuksena oli Myron Schuckman. Huimasta vuonna 1974 Turun NMKY:hyn siirtynyt Olli Honkaniemi voitti toisen Suomen-mestaruutensa. Kaudella 1977–1978 SM-sarja pelattiin kahdessa lohkossa. Huima voitti kahdeksan kotiotteluaan mutta hävisi kaikki 13 vierasottelua. Joukkue joutui putoamiskarsintaan, jossa se hävisi niin kotona kuin vieraskentälläkin Kotkan Työväen Palloilijoille, mikä tiesi putoamista I-divisioonaan. Huiman amerikkalaisvahvistus oli Andy Gooden. Hän avioitui suomalaisen naisen kanssa, ja heidän poikansa, vuonna 1981 syntynyt Drew Gooden pelasi sittemmin NBA:ssa.
Huima pelasi I-divisioonassa kaudet 1978–1981. Ensimmäisellä divarikaudella joukkue pelasi ilman amerikkalaispelaajaa. Seuraavalla kaudella joukkueessa pelasi Mickey Brown. Vuonna 1980 joukkueeseen liittyi Chuck Threeths, joka pelasi Äänekoskella kaikkiaan kolme kautta. Kaudella 1981–1982 Huima pelasi SM-sarjassa mutta voitti vain yhdeksän ottelua 36:sta ja putosi suoraan I-divisioonaan. Kausina 1982–1986 Huima sijoittui kerran kolmanneksi ja kolme kertaa toiseksi, ja vuonna 1986 se palasi SM-sarjaan kaudella 1975–1976 Huiman SM-sarjajoukkueessa pelanneen Jouko Silvennoisen valmentamana. Kaudella 1986–1987 Huimaa valmensi Martti Kitunen ja amerikkalaispelaajina käväisivät Kenneth Webb ja George Scott. Joukkue voitti vain viisi ottelua 27:stä ja joutui putoamiskarsintaan samaan pistemäärään jääneen Espoon Hongan pudottua suoraan. Karsinnassa Huima hävisi Salon Palloilijoille ja putosi I-divisioonaan.
Kausina 1987–1996 Huiman miesjoukkue pelasi I-divisioonassa. Ensimmäisellä kaudella se voitti runkosarjan mutta jäi SM-karsinnoissa neljänneksi. Kaudella 1990–1991 se sijoittui I-divisioonassa toiseksi mutta ei nytkään menestynyt SM-karsinnoissa. Jyri Lehtonen nousi junioreista edustusjoukkueeseen 14-vuotiaana syksyllä 1988 mutta siirtyi SM-sarjajoukkue Hongikon Nuorisoseuran Urheilijoihin vuonna 1991. Kaudella 1995–1996 Markku Rannan valmentama Huima hävisi I-divisioonassa vain yhden ottelun ja nousi karsintojen kautta SM-sarjaan.
Huippuvuodet
Huima voitti syksyllä 1996 TUL:n mestaruuden, kun se oli loppuottelussa Kotkan Työväen Palloilijoita parempi pistein 79–67. Huima voitti kaudella 1996–1997 miesten SM-sarjassa 37 ottelustaan 20. Amerikkalaisvahvistuksina pelasivat Louis Banks ja Harry Harrison, ja kotimaisia pelaajia olivat muun muassa Tero Rantaniva, Jouni Määttänen, Toni Ilmonen, Matti Asikainen ja Jani Vakoniemi. Kaudella 1997–1998 joukkueen amerikkalaispelaajina olivat aluksi Shawn Bankhead ja Frank Wilson sekä Bankheadin loukkaantumisen ja Wilsonin potkujen jälkeen Louis Banks ja Tony Moore. Banksin kärähdettyä hasiksen käytöstä joukkueeseen liittyi Darren McLinton. Huima voitti kauden 32 ottelustaan 12 ja sijoittui 14 joukkueen sarjassa 11:nneksi.
Kaudella 1998–1999 Huima pelasi kahtia jaetun SM-sarjan kansallisessa lohkossa ja voitti sen kerättyään 40 ottelusta 27 voittoa. Se pääsi suoraan puolivälieriin, joissa se voitti Namika Lahden otteluvoitoin 3–2. Välierissä Huima hävisi Kouvolan Kouvoille otteluvoitoin 1–3 ja pronssiottelussa kahdesti turkulaisseura Piilosetille. Neljäs sija on yhä Huiman miesjoukkueen paras SM-sarjasaavutus. Joukkueessa pelasivat ulkomaalaisvahvistuksina Riley Inge, Donyale Bush, Joseph Ogoms ja Ingen loukkaannuttua Titus Channer. Hongikon Nuorisoseuran Urheilijoista oli tullut 204-senttinen Sami Lehtoranta, ja avainpelaajiin kuuluivat edelleen myöskin 204-senttiseksi kasvanut Tero Rantaniva, Toni Ilmonen ja Jani Vakoniemi. Huiman 22-vuotiaat pojat voittivat oman ikäluokkansa Suomen-mestaruuden.
Huima voitti vuonna 1999 TUL:n mestaruuden ja selviytyi syksyllä Suomen cupin neljän parhaan lopputurnaukseen. Joukkue lähti kaudella 1999–2000 mukaan kansainväliseen Korać cupiin ja voitti karsinnassa saksalaisen Ratiopharm Ulmin. Varsinaisessa cupissa Huima hävisi niin kotona kuin vieraissakin ranskalaiselle SLUC Nancylle, islantilaiselle ÍRB Reykjanesbærille ja sveitsiläiselle Luganolle. Tiukin oli Nancya vastaan Äänekoskella pelattu ensimmäinen ottelu, joka päättyi lukemiin 75–77. Huima osallistui myös suomalais-ruotsalaiseen liigaan, jossa se sijoittui kuudenneksi jättäen taakseen kaksi ruotsalaisjoukkuetta. SM-sarjassa Huima sijoittui runkosarjassa kahdeksanneksi ja hävisi puolivälierissä Espoon Hongalle. Huiman ulkomaalaispelaajia olivat Kevin Martin, Nathan Holmstadt, Shaun Hartley ja Martinin tilalle keväällä tullut Thomas Kilgore.
Huiman nuoret tähdet Sami Lehtoranta ja Toni Ilmonen siirtyivät Namika Lahteen, joskin jälkimmäinen palasi sieltä pian Äänekoskelle. Huima ei yltänyt SM-sarjassa enää pudotuspeleihin. Se sijoittui runkosarjassa yhdeksänneksi kaudella 2000–2001, 12:nneksi kaudella 2001–2002, 11:nneksi kaudella 2002–2003 ja 12:nneksi kaudella 2003–2004. Kaudella 2004–2005 Huima jäi 13 joukkueen liigassa viimeiseksi ja putosi pääsarjasta.
Naisten joukkue
Äänekosken Huiman naisten koripallotoiminta alkoi kunnolla 1970-luvulla vaikka muutamia aiempiakin kokeiluja oli. Joukkue osallistui suomensarjaan ensi kerran kaudella 1976–1977. Se pelasi muutaman kerran mestaruussarjan karsinnoissa mutta ei vielä noussut pääsarjaan. Uuteen I-divisioonaan Huima nousi ensi kerran vuonna 1987 ja putoamisen jälkeen uudelleen vuonna 1993. Huiman 1980-luvun junioreista menestyksekkäimpään uraan ylsi Marianne Hakkarainen (myöh. Koskinen), joka pelasi naisten maajoukkueessa 43 ottelua ja voitti Forssan Alun joukkueessa useita Suomen-mestaruuksia.
Huima pelasi ensimmäisen kerran naisten SM-sarjassa kaudella 1996–1997. Seuraavalla kaudella joukkue saavutti ensimmäisen mitalinsa, kun se ylsi loppuotteluihin, joissa se avausvoiton jälkeen kuitenkin hävisi Forssan Alulle otteluvoitoin 1–3. Joulukuussa 1998 Huima voitti Suomen cupin loppuottelussa kotkalaisseura Peli-Karhut pistein 53–49. Mervi Nurmen valmentamassa joukkueessa pelasivat Tina Douglas-Pedersen, Sanna Puskala, Mari Paananen, Minna Hartikka, Virpi Manninen, Anu Päivärinta, Niina Paananen, Pia Korkala, Alisha Hill ja Sari Puranen.
Kolmena seuraavana SM-sarjakautena Huima pyöri sijoilla 5–6. Vuonna 2000 Huima hävisi Suomen cupin loppuottelussa Peli-Karhuille. Kaudella 2001–2002 Huima palasi mitaleille. Se oli niin runkosarjan kuin jatkosarjankin jälkeen kolmas ja voitti välierissä Tapiolan Hongan otteluvoitoin 3–2. Huima otti loppuottelusarjan aluksi kaksi voittoa, mutta Pantterit vei Lea Hakalan ja Jurgita Kaušaitėn johdolla mestaruuden voittamalla loput kolme ottelua.
Huima voitti Suomen-mestaruuden kaudella 2002–2003. Tuolloin joukkueeseen oli hankittu eräs seuran historian merkittävimmistä pelaajista, yhdysvaltalainen Kenya Robinson. Mestarijoukkueen tärkeitä pelaajia olivat myös takapelaajat Minna Myllylä ja Sari Puranen sekä hyökkäyspäässä Saara Lind ja Sanna Puskala. Muut mestarit olivat Minna Hartikka, Maiju Pekkarinen, Maria Pekkarinen, Sini Puskala, Sari Liimatainen, Anna Kumpulainen, Anna-Maija Uimonen, Anna Huuskonen ja Nita Lahtinen. Joukkueen valmentajana oli Mervi Nurmi, joka palkittiin TUL:n vuoden valmentajana. Huima voitti runkosarjan ja oli ylemmän jatkosarjan päättyessä Pantterien jälkeen toinen. Se voitti välierissä Espoo Basket Teamin otteluvoitoin 2–1 ja loppuotteluissa Pantterit otteluvoitoin 3–2 otettuaan ainoan vierasvoiton ratkaisevassa viidennessä loppuottelussa pistein 67–84.
Nykyhetki
Toukokuussa 2016 ulos valtakunnallisista sarjoista pudottautunut Huima aloitti virallisesti seuran kehitysprojektin, jonka tarkoitus oli muodostaa Huiman koripallosta pääsarjatasokelpoinen vuoteen 2020 mennessä. Päävalmentajana toimi Juha Sten.
Pelaajia
Lähde:
Jamo Niemi
Jamo Niemi (oik. Jari-Matti Niemi, s. 3. tammikuuta 1972) on ähtäriläinen laulaja, esiintyjä ja juontaja. Hän aloitti 1980-90-lukujen taitteessa laulajan uransa ähtäriläisessä Surmanajotivoli-yhtyeessä, joka solmi levytyssopimuksen Warner Musicin kanssa 90-luvun puolivälissä. Tuon jälkeen Niemi on vaikuttanut muun muassa Laiska Koira -yhtyeessä ja tehnyt paljon keikkoja trubaduurina, duo-kokoonpanoissa sekä muissa yhtyeissä. Niemi on tehnyt myös teatteria ja esiintynyt musikaaleissa Rockville, Brian Carr (2013), Hääkeikka ja Robin Harma (2016-2017). Lisäksi hän on ollut mukana useassa muussa teatteriproduktiossa kotiseudullaan Ähtärissä.
Niemen ensimmäinen single Kiitollinen julkaistiin vuoden 2017 loppupuolella levy-yhtiön Heremusicin kautta. Jamo Niemen toinen single Turkoosiin julkaistiin suoratoistopalveluissa 12.9.2018.
Bataceae
Tuntomerkit
Heimon kasvit ovat meheviä pikkupensaita, joilla on möyheät, pienet, ehyet ja vastakkaiset lehdet. Niissä on vähäpätöiset korvakkeet, jotka kiinnittyvät joko ruodin sisäpuolelle tai varteen. Kasvien yksineuvoiset kukat sijaitsevat joko samassa tai eri yksilöissä. Kukinto on tiheän tähkämäinen ja sijaitsee tavallisesti lehtihangassa. Siinä on pieniä kukkia, joissa ei ole mesiäisiä. Hedekukissa verhiö sulkee sisäänsä koko kukan tai se koostuu neljästä yhteen kasvaneesta verholehdestä. Terälehdet ovat kynnellisiä, ja heteet sijaitsevat niihin nähden vuorottaisesti. Hedekukassa ei ole emiön jäännettä (pistillodia). Emikukat ovat teriöttömiä ja joutoheteettömiä. Sikiäin on neljälokeroinen, ja luotit vaihtelevat pallomaisista pensselimäisiin. Hedelmä on joko useamman sikiäimen yhteenkasvusta muodostunut tai luumarja, jossa on neljä kiveä (pyreniota). Siemenen kuori on kalvomainen.
Levinneisyys
Bataceae-heimon ainoan suvun (Batis) kaksi lajia kasvavat Pohjois-Australiassa ja Uuden-Guinean eteläosissa, trooppisessa Amerikassa sekä Galápagossaarilla.
Elinympäristö
Kasvit ovat halofyyttejä eli suosivat suolapitoisia kasvupaikkoja.
Luokittelu
Heimo on Salvadoraceae-heimon rinnakkaishaara Brassicales-lahkon evoluutiopuussa. Niiden muodostamaa kladia luonnehtivat muun muassa vastakkainen lehtiasento, enemmän tai vähemmän kourasuoniset lehdet, kukinnon ylälehtien kärjissä olevat erityskarvat, kaksi siemenaihetta kussakin emilehdessä, pohjaistukka, siemenen ravintovaraston eli endospermin puuttuminen ja enemmän tai vähemmän suora alkio. Heimot ovat melko samanlaisia morfologialtaan ja anatomialtaan, vaikka ulkonäöltään poikkeavatkin toisistaan paljon. Kukkien rakenne on näissä heimoissa vaikeasti tulkittavissa, mutta yhteistä niille ovat ainakin lievä vastakohtaisuus (disymmetrisyys), asento kukintolapakkoon nähden ja verhiön putkimaisuus.
Veli-Matti Ahonen
Veli-Matti Ahonen on suomalainen mäkihyppääjä, joka kilpaili maailmancup-tasolla 1980-luvun puolivälissä.
Ahonen sijoittui kaudella 1983–1984 mäkiviikon osakilpailussa Bischofshofenissa 13:nneksi. Pari viikkoa myöhemmin hän saavutti uransa ainoat maailmancupin palkintokorokepaikat oltuaan Sapporossa toinen sekä normaalimäen että suurmäen kilpailussa. Maailmancupin kokonaiskilpailussa hän sijoittui tuolla kaudella 20:nneksi.
Joukkuemäkihypyn Suomen-mestaruuskilpailussa Ahonen oli hopealla vuonna 1984. Joukkueessa hyppäsivät myös Kimmo Kylmäaho, Pekka Suorsa ja Hannu Ahonen
Luettelo digimoneista M–O
Tämä on luettelo digimoneista M–O. Luettelo ei ole täydellinen.
MachGaogamon
MachGaogamon on Gaogamonin Ultimate-muoto. MachGaogamon muistuttaa Gaogamonia, jolla on konemaiset jalat ja kädet. MachGaogamonin hyökkäyksiä ovat Gaoga Tornado, Winning Knucle ja Howling Cannon. Digimon Data Squadissa Gaogamon kehittyi MachGaogamoniksi ja tuhosi MetalPhantomonin. MachGaogamon voi kehittyä MirageGaogamoniksi.
MachLeomon
MachLeomon on Champion-tason epäkuollut digimon. MachLeomon muistuttaa MadLeomonia, jolla on tikarit aseinaan. MachLeomonin hyökkäys on Sonic Thrust ja Mush-Upped MachLeomon-muodossa ScudMissimon Full Fire. MachLeomon voi yhdistyä Drimogemonin, hallusinaatiosienten ja Forest Zonen Koodikruunun kanssa kanssa Mush-Upped MachLeomon-muotoon. MachLeomon on esiintynyt Digimon Xros Wars -mangassa.
Machmon
Machmon on Champion-tason kyborgidigimon. Machmon muistuttaa moottoripyörää, jolla on pitkät terät runkonsa ympärillä, punaiset renkaat ja neljä asetta etupyörän ympärillä. Machmonin hyökkäyksiä ovat Full-throttle Edge ja Madness Fire. Machmon etsii itselleen Behemoth-pyörän tavoin isäntää ajajakseen. Machmonin kovin kilpailija on Rebellimon. Machmon on esiintynyt Digimon Reference Book -kirjassa. Vuoden 2020 Digimon Adventure -sarjassa Machmon oli Digimaailman Grand Prix -radan viimeinen jäljellä oleva kilpailija. Machmon oli antanut itsensä joutua Parasimonin valtaan ja tullut mestariksi, mutta menettänyt kaikki ystävänsä. Machmon aikoi kisata siihen asti, kunnes hän ja Parasimon tuhoutuisivat yhdessä. Yamato ja MetalGarurumon kuitenkin poistivat Parasimonin Machmonista ja tuhosivat sen. Lisäksi he estivät Machmonia tuhoamasta itseään ja kehottivat jätä jatkamaan kilpailua maaliin asti.
MadLeomon
MadLeomon on Champion-tason epäkuollut digimon. MadLeomon muistuttaa Leomonia, mutta on väriltään sinertävä ja hänellä on musta harja ja mustat housut sekä mustat nahkarenkaat käsissään sekä punaiset kynnet, hampaat ja silmät ja pääkallokuva vyössään. MadLeomonin hyökkäyksiä ovat Beast Blaster ja Poison Claw ja Armed-modessa The Lion Sleeps Tonight ja Lion Heart. MadLeomon esiintyi Digimon Fusionissa ensimmäisenä lasten kohtaamana vihollisena ja Bagra-armeijan jäsenenä. MadLeomon oli ennen Leomon, kunnes Bagramon korruptoi hänet pahaksi. MadLeomon hyökkäsi lasten kimppuun Forest Zonella, mutta Shoutmon, Ballistamon ja Starmonit pelastivat heidät. MadLeomon yhdistyi Troopmonien, Chikurimonien ja Mammothmonin kanssa Armed Madleomon muotoon saaden moottorisahan toisen kätensä tilalle. Lapset onnistuivat kuitenkin kukistamaan hänet. Myöhemmin MadLeomon hyökkäsi Hymyjen Kylään Orochimonin kanssa. MadLeomon yhdistyi Orochimonin kanssa MadLeomon Orochi Modeen, mutta Shoutmon X2 onnistui kukistamaan hänet. Tactimon vangitsi MadLeomonin rangaistukseksi, mutta vapautti tämän antaen hänelle vielä yhden mahdollisuuden. MadLeomon hyökkäsi uudelleen Hymyjen kylään Apemonien kanssa. MadLeomon yhdistyi Apemonien kanssa MadLeomon Final Modeen, mutta lapset kukistivat hänet. MadLeomon yritti räjäyttää itsensä, mutta Shoutmon X3 puhkaisi MadLeomonin Victorize Boomerang iskullaan saaden MadLeomonin räjähtämään turvallisesti, jolloin MadLeomon tuhoutui. Paljon myöhemmin MadLeomon syntyi uudelleen Leomonina.
Magnamon
thumb|right|250px|Magnamon Magnamon on Armor-tason Digimon-hahmo, joka tunnetaan myös ”Loistavana Ihmeenä”. Magnamon kultahaarniskoituu V-monista kultaisen Ihmeiden Digi-Eggin avulla. Tämä oli vain poikkeuksellinen muutos ja samalla ainutkertainen, sillä Magnamon nähtiin vain Digimon Zero Twon jaksoissa Suurenmoinen digivoituminen, Magnamon ja Hyvästi, Ken! Magnamonilla oli kuitenkin tärkeä osa, sillä hän tuhosi Digimon-keisarin luoman pahan Digimonin, Kimeramonin Wormmonin annettua hänelle voimansa. Magnamon on iso, sininen Digimon, jolla on kultainen haarniska. Magnamonin haarniska on digikromattua metallia ja hyvin kestävä. Magnamonilla on Ihmeiden tunnus haarniskansa alasuojuksessa. Magnamon nähtiin myös Digimon-elokuvassa, jossa hän avusti Rapidmonia tuhoamaan pahan Cherubimonin.
Elokuvassa Digital Monster: X-Evolution Magnamon toimi Yggdrasilin uskollisena palvelijana. Magnamon vangitsi Dorugamonin ja toimitti hänet Yggdrasilille. Kun Alphamon ja Omnimon yrittivät pysäyttää Yggdrasilin, Magnamon päätti yhä uskoa johtajaansa ja varoitti häntä hyökkäyksestä. Magnamon ei kuitenkaan yrittänyt estää Alphamonia ja Omnimonia.
Digimon Data Squadissa Magnamon on yksi Royal Knightseista, jotka hyökkäsivät ihmisten maailmaan Yggdrasilin käskystä. Magnamon nähtiin keskustelemassa Dynasmonin kanssa vakuuttaen tämän Craniamonin voitosta ShineGreymonia vastaan. Myöhemmin Magnamon avusti muita Royal Knightseja pitämään molemmat maailmat erillään. Lasten tuhottua Yggdrasilin, Magnamon palasi Digimaailmaan muiden Royal Knightsien kanssa.
Digimon Fusionin kolmannella kaudella mystinen kellokauppias kutsui Magnamonin avuksi taisteluun Quartzmonin luomia Vamdemoneja, VenomVamdemoneja ja BelialVamdemoneja vastaan.
Digimon Chronicle X -mangassa Yggdrasil oli antanut Magnamonille X-Antibodyn muuttaen hänet Magnamon X-muotoon. Myöhemmin Magnamon X taisteli Beelzemonia vastaan ja onnistui kukistamaan hänet Dynasmonin avulla. Myöhemmin Magnamon X taisteli seitsemää Diaboromonia vastaan ja todisti, kuinka Diaboromonit yhdistyivät keskenään Ogudomoniksi. Magnamon X esiintyi myös Digimon D-Cyber -mangassa.
MagnaGarurumon
MagnaGarurumon on Mega-tason androididigimon. MagnaGarurumon syntyy kun Valon, Teräksen, Veden, Ukkosen ja Pimeyden Spiritit yhdistetään. MagnaGarurumon muistuttaa kyborgimaista Garurumonia, jolla on konemaiset siivet ja Sniper Phantom -niminen ase oikeassa kädessä ja Strike Phantom niminen ase vasemmassa kädessä. MagnaGarurumonin hyökkäyksiä ovat Starburst Hunter, Machine Gun Destroy, Magna Missiles ja Magna Rockets. Digimon Frontierissa Koji pystyi muuntautumaan MagnaGarurumoniksi yhdistämällä Valon, Teräksen, Veden, Ukkosen ja Pimeyden Spiritit. MagnaGarurumon taisteli Cherubimonia, Crusadermonia ja Lucemonia vastaan. Digimon Fusionin kolmannella kaudella vanha kellokauppias kutsui MagnaGarurumonin avustamaan lapsia taistelussa Quartzmonia vastaan.
MagnaKidmon
MagnaKidmon on Mega-tason lohikäärmedigimon, jonka nimi tulee Billy the Kidistä ja magnum-aseesta. MagnaKidmon muistuttaa ihmistä, jolla on punainen vaatetus, mustat siivet ja aseita muistuttavat metalliset jalat. MagnaKidmonin hyökkäyksiä ovat Bind Red Trigger, Happy Bullet Showering ja Chaos Triangular. MagnaKidmon on esiintynyt pelissä Digimon Crusader.
MailBirdramon
MailBirdramon on Champion-tason konedigimon. MailBirdramon muistuttaa lentävää konemaista lintua. MailBirdramonin hyökkäyksiä ovat Plasma Cannons, Nightflare ja Trident Tail. MailBirdramon esiintyi Digimon Fusionissa Christopherin Blue Flare armeijassa. MailBirdramon voi yhdistyä Greymonin kanssa MetalGreymoniksi.
Maildramon
Maildramon on Armor-tason kyborgidigimon. Maildramon voi syntyä Tailmonista Ihmeiden Digi-Eggin avulla. Maildramon muistuttaa konemaista dinosaurusta, jolla on siivet ja kypärä päässään. Maildramonin hyökkäyksiä ovat Iron Press ja Lightning Spear. Maildramon esiintyi Digimon Tamersin avausjaksossa, jossa Maildramon jahtasi Calumonia ja taisteli DarkTyrannomonia vastaan. Calumonin voima sai DarkTyrannomonin kehittymään MetalTyrannomoniksi, joka tuhosi Maildramonin. Tapahtuman seurauksena Calumon joutui ihmisten maailmaan. Maildramonin vaihtoehtoinen muoto on DarkMaildramon.
Mamemon
Mamemon on Ultimate-tason mutanttidigimon, joka muistuttaa harmaata palloa, jolla on konemaiset kädet ja jalat ja punaiset hanskat ja jalkasuojukset. Mamemonin hyökkäyksiä ovat Smiley Bomb, Sparkling Glow, Diving Attack ja One-Two Punch. Mamemon esiintyi sarjassa Digimon Zero Two, jolloin hän ilmestyi ihmisten maailmaan yhdessä BigMamemonin ja MetalMamemonin kanssa. Mamemonit ottivat ranskalaisen Valitun lapsen Catherinen ja tämän digimonkumppanin Floramonin panttivangiksi ja taistelivat yhdessä Giromonin kanssa Greymonia ja Angemonia vastaan. Heidän kehityttyä Ultimate-muotoihinsa he Kiwimonin avustuksella kukistivat Mamemonit ja Giromonin ja lähettivät heidät takaisin Digimaailmaan. Digimon Frontierissa Mamemonit elivät Beanstalk-kylässä, jonne Crusadermon ja Dynasmon hyökkäsivät etsiessään fraktaalikoodia. Lasten taistellessa heitä vastaan ja jäätyään tappiolle vanhin Mamemon kertoi heille missä fraktaalikoodi on, jolloin he skannasivat sen minkä seurauksena kylä tuhoutui. Mamemon kertoi lapsille että he voivat uudelleenrakentaa kylän kädessään olevasta siemenestä. Vuoden 2020 Digimon Adventure -sarjassa lapset kohtasivat valtavan lauman Mamemoneja ja BigMamemoneja pudotessaan digimaailman toiselle tasolle ElDradimonin kanssa. Mamemonit taistelivat lapsia vastaan ja kiinnittyivät ElDradimonin selkään räjäyttäen kaiken lähelleen tulevan. Leomonin pelastettua lapset Greymon, Garurumon, Leomon ja Falcomon kohtaavat Mamemonit ja BigMamemonit kukistaen heidät taistelussa. Myöhemmin Mamemoneja nähtiin osana BanchoMamemonin joukkoja hyökkäämässä Babamonin perustamaan digimon-kouluun. Mamemonin nimi tulee sanasta mame, mikä tarkoittaa papua tai hernettä japaniksi. Mamemonista on olemassa myös X-Antibodyversio Mamemon X, joka esiintyi Digimon Collectors -pelissä. Mamemonin vaihtoehtoisia muotoja ovat mm BigMamemon, MetalMamemon ja CatchMamemon. Mamemon voi kehittyä PrinceMamemoniksi tai TonosamaMamemoniksi.
MameTyramon
MameTyramon on Ultimate-tason mutanttidigimon. MameTyramon muistuttaa pientä Tyrannomonia, jolla on kypärä päässään ja piikikkäät nahkaremmit käsissään. MameTyramon kantaa myös X-Antibodya. MameTyramonin hyökkäyksiä ovat Mame Bite 1000 ja 'met Lariat. MameTyramon on esiintynyt Digimon D-Cyber ja Digimon Chronicle X -mangassa ja Digimon World Dawn and Dusk -peleissä. MameTyramon voi kehittyä Dinorexmoniksi.
Manbomon
Manbomon on Armor-tason mutanttidigimon. Manbomon voi syntyä Patamonista Valon Digieggin avulla. Manbomon muistuttaa möhkäkalaa, jolla on nyrkkeilyhanskat. Manbomonin hyökkäyksiä ovat Balloon Bomb, Water Knucle, Balloon Mine, Water Lily, Combo Gloves ja Global Gloves. Manbomon on esiintynyt Digimon Adventure 02: Armor Evolution to the Unknown kuunnelma CD:llä ja Digimon World Data Squad, Digimon Heroes! ja Digimon Pendulum Ver.20th -peleissä. Vuoden 2020 Digimon Adventure -sarjassa Manbomoneja nähtiin asukkaina MarineAngemonin hallitsemassa merenalaisessa kaupungissa. Ne yrittivät puolustaa kaupunkia yksin ennen Valittujen saapumista.